Vippe (strømmåler)

Vippe eller overforbruksmåler var den første typen strømmåler tilgjengelig i et kundeforhold for strømforsyning.

Vippen fungerte på det maksimale forbruk kunden hadde bestilt i kW. Så snart kunden nådde dette nivået, begynte strømforsyningen å opphøre i korte perioder (den «vippet»), og kunden måtte redusere forbruket. Ofte var det nok å slå av en bryter for å redusere forbruket tilstrekkelig.

Under og etter første verdenskrig kom mer avanserte målere, subtraksjonsmålere, som registrerte fast forbruk og forbruk ut over det faste forbruk, og i siste instans førte til intelligent (smart) strømmåler.

Overgangen fra vippe til nyere type strømmåler var gjerne knyttet til at kundene skiftet ut sitt elektriske materiell. Eksempelvis var de eldste elektriske komfyrene såkalte magasinkomfyrer der strømtilførselen ble styrt med vippe, men etter hvert ble platekomfyrer med annen type måler introdusert på markedet.

 Se også 
Amperemeter
Smart strømmåler

 Referanser 

Kategori:Elektriske komponenter
Kategori:Elektrisk energiforsyning